Appèlhof sê oor Winnie en die Qunu-huis | Maroela Media
Die appèlhof het Vrydag Winnie Madikizela-Mandela se appèl teen 'n vorige hofuitspraak wat bevind het dat sy nie geregtig is op oudpres. Nelson Mandela se huis in Qunu in die Oos-Kaap nie, van die hand gewys.
Die hof het voorgehou dat die Oos-Kaapse hooggeregshof gelyk gehad het om Mandela se eis van die hand te wys op die grondslag dat dit ingestel moes word terwyl hy nog lewe en dat dit sy erfgename erg sou seermaak.
Madikizela-Mandela is nie in sy testament, wat in Februarie 2014 bekend gemaak is, genoem nie. Mandela is dood op 5 Desember 2013.
Madikizela-Mandela se prokureurs het die saak in 2014 ingedien en aangevoer die eiendom is aangeskaf terwyl sy en Mandela getroud was, en volgens abaThembu-gebruik behoort die huis dus aan haar.
Adv. George Bizos, een van die eksekuteurs vir Mandela se testament, het vroeër Madikizela-Mandela veroordeel toe sy die regte wou bekom vir die president se huis. Bizos het haar eis teengestaan aangesien sy 17 jaar lank niks gedoen het nadat die eiendom in Mandela se naam geregistreer is nie.
Die koninklike familie van die abaThembu het ná die uitspraak 'n verklaring uitgereik waarin hulle dit verwelkom.
Mandela is in 1996 ná 38 jaar van Madikizela geskei.
Verstaan sy nie, sy is nie n erfgenaam nie, nice try om te apelleer, gelukkig is wetgewing in plek, hoop sy betaal vir die kostes.
Sy is mos gewoond sy kry in alles haar sin. Hoog tyd dat daar met haar volgens die wet gehandel word.